Falscaithe in Haváí, 2023
Tharla falscaithe ollmhóra in Haváí le linn Lúnasa 2023, ar oileán Maui go hairithe.  Ba é baile Lahaina ar chósta thiar Maui ba mhó a buaileadh. Maraíodh 113 go díreach ar a laghad. agus na céadta ar iarraidh coicís níos déanaí.  

B'iad seo na Falscaithe  is marfaí i Stáit Aontaithe Mheiriceá ó 1918.  Loscadh an baile stairiúil Lahaina go talamh.

Imeachtaí 
Ar 8 Lúnasa 2023, bhris tinte scrobarnaigh amach ar chósta thiar an oileáin Maui. Bhí 12,000 duine ina gcónaí in Lahaina sular dódh go talamh é. 

D'ardaigh gaotha láidre as spéirling ó dheas den oileán leis na tinte, agus ba ghearr go raibh baile Lahaina á dhó agus roinnt dá áitritheoirí ag teitheadh chun na farraige ó chontúirt na tine. B'éigean don Gharda Cósta na daoine sin a tharrtháil ón uisce. 

Bhí na céadta teaghlach curtha as a dtithe i Lahaina; 12,000 duine a bhí ag cur fúthu sa baile stairiúil. Bhí na mílte duine anois fágtha gan dídean de thoradh na tubaiste agus suas le 14,000 turasóir aslonnaithe ón oileán.

Ar 10 Lúnasa, d'fhógair an tUachtarán Joe Biden go loscadh sléibhe Haváí ina mórthubaiste, beart a scaoil cistí feidearálacha i dtreo stát Haváí agus oileán Maui go háirithe.

Coicís níos déanaí, bhí na céadta ar iarraidh.  Bhí na húdaráis  féachaint leis na coirp a bhí faighte a aithint trí bhíthin tástálacha ADN  Ach bhí imní ar dhaoine go mbainfí mífhónamh as a gcuid samplaí ADN.

Cúlra 
Bhí teochtaí curiarrachta ann ar fud an domhain le linn 2023. Bhí imní ar shaineolaithe a dúirt go raibh na falscaithe seo ag tarlú mar thoradh díreach ar athrú aeráide.

Féach freisin 

 Athrú aeráide
 Athrú aeráide sna Stáit Aontaithe
 Hawaii

Tagairtí 

2023
Haváí
Falscaithe